પણ કાલ કોણે જોઈ છે – એ નાતે સાઉદીના શેખ સલમાન બિન અબ્દુલઅઝીઝ રશિયા પહોંચી ગયાં છે. ઊર્જા અને સંરક્ષણના ક્ષેત્રે અબજો ડોલરની ડીલ પર સહીસિક્કા થશે. રશિયા પાસેથી કાલાશ્નિકોવ રાઇફલો ખરીદવાના અને એસ-400 મિસાઇલ ડિફેન્સ ખરીદવાના સોદા થયાં. ગલ્ફના દેશોમાં સઉદી પોતાનો દબદબો જાળવવા માગે છે, પણ તે માટે પોતાની સેનાની તાકાત નથી. એટલે અમેરિકાના સૈનિકોની ઉછીની તાકાત પર આધાર રાખવો પડે છે. ઇરાકના સદ્દામ સામે કાર્યવાહી કરવા છેક અમેરિકાથી લાખો સૈનિકો આવ્યાં હતાં. સિરિયામાં પણ અમેરિકા લડી રહ્યું છે. તેથી સઉદી માટે અમેરિકાનો આશરો અનિાવાર્ય છે. અત્યાર સુધી ઓઈલને કારણે અને રશિયાને કાઉન્ટર કરવા માટે અમેરિકાએ સાઉદીને સાચવ્યું છે – સઉદી અબજો ડોલર ઈસ્લામી જેહાદી ત્રાસવાદીઓને આપે છે તો પણ. પણ ટ્રમ્પના આવ્યાં પછી અને યુરોપ તથા અમેરિકાને પણ હવે ઈસ્લામી જેહાદી ત્રાસવાદીનો સ્વાદ ચાખવા મળવા લાગ્યો છે ત્યારે ગલ્ફ અને મધ્યપૂર્વમાં અમેરિકા કેવી નીતિ રાખશે તેની ખાતરી રાખી શકાય નહીં.